Hugo, dux Burgundię et Albonii comes, omnibus in posterum noverint universi tam presentes quam futuri, quod nos laude et concessu Odonis, filii nostri, dedimus et in perpetuum concessimus pro salute animę nostrę, et antecessorum nostrorum Deo, priori et fratribus Grandimontis, in Espeissia Deo servientibus, nemus Espeissie, et quicquid infra clauturam eorum plenarie continetur, Idem dedimus memoratis fratribus apud Breteneriam homines nostros, scilicet: Aubricum, Petrum Chasnellum et fratrem suum Constantinum; et apud Divionem, Andream Logronois; et apud Rovram, Stephanum Gras de pen, cum heredibus suis. Item dedimus nominatis fratribus quinquaginta et duos sextarios frumenti annuatim in grangia de Rovra. Item dedimus supradictis fratribus vineas nostras quas possidebamus in territorio de Marcenai et in territorio Divionensi; tria jugera in Braio; unum juger et dimidium, et in Ponpooil unum juger; in Pasquer tres partes jugeris. Item jam dictis fratribus dedimus in pedagio nostro Divionis viginti libras Divionensis monetę annuatim persolvendas; decem in festo sancti Remigii ad vestimenta fratrum emenda, et decem in purificatione Beatę Marię ad vineas faciendas. Dedimus etiam apud Sanctum Johannem predictis fratribus piscatores nostros cum piscatura aquę. Hujus rei testes sunt: magister Hugo, capellanus noster; Johannes, notarius noster; Rotbertus de Baillois; Aymo dominus Marrinneii, conestallus noster; Ebrardus, prepositus Divionis; Odo de Laiier. Actum est hoc anno incarnati Verbi, millesimo centesimo L°XXX° nono.